open-index/open-wikipedia-markdown huggingface dataset:
ईटीएच ज़्यूरिख़

**ईटीएच ज़्यूरिख** (; ; फेडरल इंस्टीट्यूट ऑफ़ टेक्नोलॉजी ज़्यूरिख़) स्विट्ज़रलैण्ड के ज़्यूरिख़ में स्थित एक सार्वजनिक अनुसंधान विश्वविद्यालय है। इसकी स्थापना 1854 में अभियंताओं और वैज्ञानिकों की शिक्षा देने के उद्देश्य से हुई, विश्वविद्यालय का मुख्य ध्यान विज्ञान, प्रौद्योगिकी, अभियांत्रिकी और गणित है।

साथी संस्थान ईपीएफ़एल की तरह ईटीएच ज़्यूरिख़ भी स्विस फेडरल इंस्टिट्यूट ऑफ़ टेक्नोलॉजी (ईटीएच डोमेन) के कार्यक्षेत्र (अधीन) में आता है। ईटीएच डोमेन स्विस फेडरल डिपार्टमेंट ऑफ़ इकोनॉमिक अफेयर्स, एजुकेशन एंड रिसर्च के तहत विश्वविद्यालयों और शोध संस्थानों का एक संघ है। ईटीएच ने 120 से अधिक देशों के 25,380 विद्यार्थियों का नामांकन किया जिनमें से 4,425 पीएचडी डिग्री के लिए पंजीकृत थे।

ईटीएच ज़्यूरिख़ से सम्बद्ध रहे विद्यार्थी, शिक्षक और शोधार्थियों में 22 को नोबेल पुरस्कार, दो को फ़ील्ड्स मेडल, तीन को प्रिज़कर प्राइज़ और एक को ट्यूरिंग पुरस्कार मिले हैं जिनमें अल्बर्ट आइंस्टीन और जॉन वाॅन न्यूमन भी शामिल हैं। यह विश्वविद्यालय आईडीईए लीग और इंटरनेशनल एलायंस ऑफ़ रिसर्च यूनिवर्सिटीज़ (IERU) का संस्थापक सदस्य है। इसके अतिरिक्त यह विश्वविद्यालय सीईएसएईआर और लीग ऑफ़ यूरोपीयन रिसर्च यूनिवर्सिटीज़ (LERU) नेटवर्क व एन्हांस एलायंस का सदस्य है।

## इतिहास
ईटीएच ज़्यूरिख़ की स्थापना 7 फ़रवरी 1854 को स्विस कन्फेडरेशन ने की और 16 अक्टूबर 1855 को ज़्यूरिख़ नगर के विभिन्न स्थानों पर एक पॉलिटेक्निक संस्थान के रूप में अपना पहला सत्र आरम्भ किया। शुरूआत में यहाँ छः संकाय आरम्भ किये गये जिनमें वास्तुकला, सिविल अभियांत्रिकी, यांत्रिक अभियांत्रिकी, रसायनशास्त और वानिकी के अतिरिक्त एक अन्य विभाग शामिल थे। अन्य विभाग में गणित, प्राकृतिक विज्ञान, साहित्य, सामाजिक विज्ञान और राजनीति विज्ञान शामिल थे।

## सन्दर्भ

## बाहरी कड़ियाँ
*
*
*

श्रेणी:स्विट्ज़रलैण्ड में शिक्षा
तेल कूप

**तेल कूप** (oil well) अथवा **तेल का कुआँ** धरती के अन्दर किये उस गड्ढे या छेद को कहते हैं जो कच्चा तेल हाइड्रोकार्बन को सतह पर लाने के लिए बनाया जाता है। तेल के साथ सामान्यतः सम्बंधित कूप में प्राकृतिक गैस भी निकलती है। जिस कूप को केवल गैस के लिए बनाया जाता है उसे **गैस कूप** कहते हैं। कूप का निर्माण तेल और गैस भंडार में तक पृथ्वी में छेद (ड्रिलिंग) करके बनाया जाता है। यदि आवश्यक हुआ तो इनमें पम्प भी लगाये जाते हैं। कूप निर्माण एक महंगी प्रक्रिया है जिसमें लाखों डॉलर का खर्च आता है। इससे भी अधिक खर्चा यह भी हो जाता है कि कूप में तेल नहीं मिलने पर खर्चा बेकार हो जाता है। कूप निर्माण की आधुनिक प्रक्रिया 19वीं सदी में आरम्भ हुई लेकिन 20वीं सदी में इसकी तकनीक का और अधिक विकास हो गया।

कूप को अक्सर विभिन्न तेल और गैस कंपनियों के बीच परिसंपत्ति के रूप में बेचा या आदान प्रदान किया जाता है – तेल और गैस की कीमत में गिरावट के दौरान कूप घाटे का सौदा हो जाते हैं लेकिन कीमतों के बढ़ने की स्थिति में कम उत्पादन क्षमता वाले कूप भी आर्थिक रूप से लाभदायक हो जाते हैं। इसके अतिरिक्त आजकल हाइड्रोलिक फ्रक्चरिंग (तेल या प्राकृतिक गैस के अधिक उत्पादन के लिए गैस या तरल को अधिक दाब के साथ चट्टनों में दालकर दाब बढ़ाने की प्रक्रिया) जैसी नई विधियों ने तेल कूपों को अधिक व्यवहार्य बना दिया है। हालांकि जीवाश्म ईंधन से होने वाली जलवायु से सम्बंधित समस्यायें और इससे बनने वाली नीतियाँ इन्हें अपरिहार्य भी बनाती हैं।

हालांकि कूप निर्माण में गड़बड़ी होना और बाद में उनका रखरखाव नहीं करने से विभिन्न पर्यावरण से सम्बंधित सम्स्यायें उत्पन्न होती हैं। इनके मीथेन उत्सर्जन अथवा अन्य जहरीले पदार्थ स्थानीय हवा, जल और मिट्टी में घुलने लगते हैं। कूप को ऐसे ही छोड़ देने पर प्रदूषण की यह स्थिति और भी खराब हो जाती है – उदाहरण के लिए जब कूप आर्थिक रूप से लाभदायक नहीं रहते तो उनके (पूर्व) मालिक द्वारा रखरखाव नहीं किया जाता। रॉयटर्स के 2020 के एक अनुमान के अनुसार अंतरराष्ट्रीय रूप से 3 करोड़ के लगभग कूप बिना रखरखाव के छोड़े हुए हैं जो जलवायु परिवर्तन के लिए पर्याप्त मात्रा में ग्रीनहाउस गैस उत्सर्जन का काम करते हैं।

## सन्दर्भ

## बाहरी कड़ियाँ

श्रेणी:अमेरिकी आविष्कार
भूमध्यरेखीय गिनी का इतिहास

**भूमध्यरेखीय गिनी**, आधिकारिक तौर पर भूमध्यरेखीय गिनी गणराज्य (स्पेनिश: República de Guinea Ecuatorial, फ्रांसीसी: République de Guinée Équatoriale) मध्य अफ्रीका में स्थित एक देश है। 28,000 वर्ग किलोमीटर क्षेत्रफल में फैले महाद्वीपीय अफ्रीका के सबसे छोटे देशों में से एक इस देश की 2015 तक अनुमानित जनसंख्या 12 लाख से अधिक है। यह देश दो हिस्सो में बंटा है, महाद्वीपीय क्षेत्र (रियो मुनि), जिसमें कोरिस्को, ईलोबे ग्रांडे और ईलोबे चिको जैसे कई छोटे अपतटीय द्वीप आते हैं, तो दूसरी ओर द्वीपीय क्षेत्र है, जिसमें अन्नोबोन द्वीप और बायोको द्वीप (पूर्व फर्नाडो पो) शामिल हैं, जहां राजधानी मलाबो स्थित है। 

अन्नोबोन, भूमध्यरेखीय गिनी के धुर दक्षिणी में भूमध्य रेखा के ठीक दक्षिण में स्थित द्वीप है। बायोको द्वीप भूमध्यरेखीय गिनी के सबसे धुर उत्तरी द्वीप है। इस दोनों द्वीपों के बीच पूरब की ओर मुख्य भूमि क्षेत्र है। भूमध्यरेखीय गिनी के उत्तर में कैमरून, दक्षिण और पूर्व में गैबॉन और पश्चिम में गिनी की खाड़ी स्थित है। पूर्व में स्पानी गिनी उपनिवेश के नाम से विख्यात इस देश को स्वतंत्रता के बाद भूमध्य रेखा और गिनी की खाड़ी की समीपता के मद्देनजर भूमध्यरेखीय गिनी का नाम दिया गया। सेउटा और मेलिला के अलावा भूमध्यरेखीय गिनी अफ्रीका मुख्य भूमि में स्थित एक ऐसा देश है, जहां की आधिकारिक भाषा स्पेनिश है।

जनसंख्या की दृष्टि से महाद्वीपीय अफ्रीका में भूमध्यरेखीय गिनी तीसरा सबसे छोटा देश है वहीं संयुक्त राष्ट्र के महाद्वीपीय अफ्रीका सदस्यों में दूसरा सबसे छोटा सदस्य है। हाल के वर्षों में खासी पेट्रोलियम के भंडार की खोज से देश के आर्थिक और राजनीतिक स्थिति बदल रही है। 2008 की स्थिति में प्रमुख तेल निर्यातक देशों की सूची में शामिल होने की वजह से भले ही प्रति व्यक्ति सकल घरेलू उत्पाद के लिहाज से 31वें स्थान पर पहुंच गया हो, लेकिन यह धन केवल कुछ लोगों के हाथों में है, जिसकी वजह से मानव विकास सूचकांक में देश 115वें स्थान पर है।

श्रेणी:अफ़्रीका का इतिहास
रोमन पौराणिक कथायें

**रोमन पौराणिक कथायें** (Roman mythology) प्राचीन रोम के मिथकों का संग्रह है। ये मिथक रोमन साहित्य, रोम की प्राचीन कलायें और रोमन लोककथाओं से मिलते हैं। रोमन पैराणिक कथाओं में इन मिथकों के आधुनिक अध्ययन भी शामिल हैं जो किसी अन्य किसी समय में और अन्य संस्कृतियों के साहित्य और कला में दर्शाये गये हैं। रोमन पौराणिक कथायें इटैलिक लोगों की कहानियों से प्रेरित हैं और प्रोटो-इंडो-यूरोपीय कहानियों और मिथकों को भी इनमें शामिल किया जाता है।

रोमन आमतौर पर अपने पारम्परिक वाचकों को ऐतिहासिक मानते थे चाहे उनमें चमत्कारी या अलौकिक बाते हों। कहानियाँ अक्सर राजनीति और नैतिकता से सम्बंधित होती हैं। इन कहानियों में बतया जाता है कि किसी व्यक्ति की व्यक्तिगत ईमानदारी समुदाय और रोमन राज्य के प्रति उसकी जिम्मेदारी को कैसे जोड़ती है। इनमें वीरता एक महत्त्वपूर्ण विषय है। इन कहानियों में रोमन धार्मिक प्रथाओं पर भी प्रकाश डाला गया है जिनमें वो धर्ममीमांसा अथवा ब्रह्माण्ड की उत्पति की तुलना में अनुष्ठान, शकुन और संस्थाओं से जोड़ा जाता है।

रोमन पौराणिक कथायें यूनान की पौराणिक कथाओं से भी प्रेरित हैं। ये प्रभाव मुख्य रूप से हेलेनिस्टिक काल के दौरान यूनानी प्रभाव से आरम्भ होता है। यूनान की रोमन पर विजय के दौरान व रोमन लेखकों द्वारा प्राचीन यूनानी साहित्य की नकल के माध्यम यह प्रभाव आगे बढ़ा। रोमन ने अपने देवताओं की पहचान प्राचीन यूनानी के देवताओं से की। उन्होंने यूनानी देवताओं के मिथकों को उनके समकक्ष रोमन नामों से जोड़ा। यूनानी कथाओं का प्रभाव सम्भवतः रोम के आद्य-इतिहास काल से ही शुरू हो गया।

## सन्दर्भ

श्रेणी:रोमन धर्म
साओ टोमे और प्रिंसिपे का इतिहास

**साओ तोमे और प्रिन्सिपी** अफ्रीका का एक छोटा देश है। विषुवत रेखा इस देश से गुजरती जनसं २०२३ देश की जनसंख्या का अनुमान २,२०,३७२ लोग थी।

श्रेणी:अफ़्रीका का इतिहास
सेंडाइ

**सेंडाइ** (仙台市, सेंडाइ-शि, [seꜜndai]) मियागी प्रान्त की राजधानी है। यह तोहोकू क्षेत्र का सबसे बड़ा शहर है। 1 अगस्त 2023 तक शहर की आबादी 539,698 घरों में 1,098,335 थी जो इसे जापान का बारहवाँ सबसे अधिक आबादी वाला शहर बनाता है।

आधुनिक शहर की स्थापना 1600 R. में डेम्यो डेट मासमुने ने की थी। इसका उपनाम **वृक्षों का शहर** (सिटी ऑफ़ ट्रीस) (杜の都, मोरी नो मियाको) रखा गया है; जोज़ेनजी स्ट्रीट (定禅寺通, जोज़ेनजी डोरी) और एओबा स्ट्रीट (青葉通, आओबा डोरी) जैसे कई मुख्य मार्गों पर जापानी ज़ेलकोवा के वृक्ष हैं। जापान में गर्मियों में सबसे बड़ा तानाबाता उत्सव **सेंडाइ तानाबाता** आयोजित किया जाता है। सर्दियों में अधिकांशतः दिसंबर तक चलने वाले **स्टारलाइट पेजेंट** (光のページェント, हिकारी नो पेजेंटो) के लिए वृक्षों को हजारों रोशनी से सजाया जाता है। यहाँ तोहोकू विश्वविद्यालय भी है, जो भूतपूर्व शाही विश्वविद्यालयों में से एक है। 11 मार्च 2011 को शहर के तटीय क्षेत्रों में 9.0 तीव्रता के भूकंप से विनाशकारी क्षति हुई, जिससे विनाशकारी सुनामी आई। 

## इतिहास
सेंडाइ क्षेत्र में 20,000 वर्ष पहले से लोग रहा करते थे, फिर भी एक शहर के रूप में सेंडाइ का इतिहास 1600 ई. से शुरू होता है। उसी समय डेम्यो दाते मासामुने यहाँ स्थानांतरित हो गया। मासामुने अपने पिछले गढ़ *इवाडेयामा* से प्रसन्न नहीं था, जो उसके क्षेत्र के उत्तरी भाग में स्थित था।

वर्ष 2011 में आई सुनामी वाकाबायशी वार्ड कार्यालय तक पहुँच गई, जो समुद्र तट से 8 किलोमीटर (5.0 मील) दूर है। इसमें हजारों लोग मारे गए और अनगिनत लोग घायल तथा बेघर हुए। सेंडाई का बंदरगाह बुरी तरह क्षतिग्रस्त हो गया और अस्थायी रूप से बंद कर दिया गया, जिसे 16 अप्रैल 2011 को फिर से खोला गया।

## संदर्भ

## बाहरी कड़ियाँ

*औपचारिक वेबसाइट 
*सेंडइ यात्रा संबंधी जानकारी
इंडो-अमेरिकी युद्ध

**इंडो-अमेरिकी युद्ध**, उत्तरी अमेरिका में अमेरिकी भारतीय जनजातियों और यूरोपीय औपनिवेशिक शक्तियों के बीच लड़े गए संघर्षों का एक लंबा दौर था। यह युद्ध मुख्यतः भूमि, संसाधनों और राजनीतिक प्रभुत्व के लिए लड़ा गया। इन संघर्षों के दौरान अमेरिकी इंडियन जनजातियों को अपनी पारंपरिक भूमि और स्वतंत्रता खोनी पड़ी।

## औपनिवेशिक काल (1609-1774)
यूरोपीय शक्तियों जैसे इंग्लैंड, फ्रांस, स्पेन, रूस और डच ने **अमेरिका का उपनिवेशीकरण** किया। कुछ भारतीय जनजातियाँ इस उपनिवेशीकरण का विरोध करती थीं जबकि कुछ उनका साथ देती थीं। उदाहरण प्रमुख संघर्षों में नीदरलैंड्स के साथ जनजातियों का युद्ध, गहरे झीलों वाले क्षेत्र का पोंटियाक युद्ध (1763-66), और लॉर्ड डनमोर का युद्ध (1774) शामिल हैं।

इन संघर्षों में इंडो अमरीकी जनजातियाँ अपने व्यापारिक साझेदारों का पक्ष लेती थीं। **सम्राट् विलियम का युद्ध**, **रानी ऐनी का युद्ध**, और **फ्रांसीसी-भारतीय** युद्ध इसके प्रमुख उदाहरण हैं। सन् 1784 में रूसी उपनिवेशवादियों ने अलास्का के आदीवासी क्षेत्रों में **कोनियाग अलुटीक** नामक जनजाति का भयंकर नरसंहार किया।

यूरोपीय उपनिवेशवादियों और इंडो अमरीकी जनजातियों के बीच संघर्षों के बावजूद, स्वीडन के उपनिवेश के दौरान स्वीडन में अधिकांश जनजातियाँ उनके प्रति मित्रवत रवैया था।    17वीं और 18वीं शताब्दी में इन युद्धों के दौरान भारतीय जनजातियों की संस्कृति, स्वतंत्रता और भूमि पर गहरा प्रभाव पड़ा, जो उपनिवेशवाद और अमेरिकी विस्तारवाद का परिणाम था।

## इंडो-अमेरिकी आबादी पर प्रभाव
2020 की संयुक्त राज्य अमेरिका की जनगणना के अनुसार, 3,727,135 लोगों ने स्वयं को पूरी तरह से इंडो-अमेरिकी या अलास्का मूल निवासी के रूप में पहचाना, जो देश की कुल जनसंख्या का लगभग 1% है। साथ ही, 9,666,058 अमेरिकियों ने स्वयं को मूल अमेरिकी या अलास्का मूल निवासी (अन्य जातियों के साथ संयोजन में) के रूप में पहचाना, जो कुल जनसंख्या का लगभग 3% है। यह आंकड़ा दर्शाता है कि अमेरिका में मूल निवासियों की महत्वपूर्ण उपस्थिति है, जो विभिन्न सांस्कृतिक और जातीय समूहों के साथ सह-अस्तित्व में रहते हैं।

## सन्दर्भ

श्रेणी:इतिहास
श्रेणी:उपनिवेशवाद
प्रसूति एवं स्त्री रोग

**प्रसूति एवं स्त्री रोग** (obstetrics and gynecology) चिकित्सा विशेषज्ञता है जो गर्भावस्था से लेकर प्रसव के बाद तक महिलाओं की देखभाल तथा महिला प्रजनन तंत्र के विकारों के निदान और उपचार से संबंधित है। गर्भवती महिलाओं की चिकित्सा देखभाल (प्रसूति विज्ञान) और महिला जननांग रोगों की चिकित्सा देखभाल (स्त्री रोग) अलग-अलग ऐतिहासिक काल में विकसित हुई। प्रसूति-स्त्रीरोग विशेषज्ञ (OB-GYN) को महिला प्रजनन स्वास्थ्य, गर्भावस्था और प्रसव में विशेषज्ञता प्राप्त होती है।

## विकास
प्रसूति विज्ञान लम्बे समय तक महिला दाइयों का क्षेत्र रहा था। लेकिन 17वीं शताब्दी में, यूरोपीय चिकित्सकों ने शाही और कुलीन परिवारों में होने वाले सामान्य प्रसवों में भाग लेना शुरू कर दिया ।उस शुरुआत से, यह प्रथा बढ़ी और मध्यम वर्ग तक फैल गई। प्रसव में प्रयुक्त होने वाले औजारों के आविष्कार,एनेस्थीसिया का प्रचलन, तथा इग्नाज सेमेल्विस द्वारा प्रसवकालीन बुखार के कारण की खोज तथा प्रसव कक्ष में एंटीसेप्टिक विधियों का प्रचलन, ये सभी प्रसूति क्रियाओं में प्रगति के प्रमुख कारक थीं। 19वीं सदी के प्रारंभ तक, प्रसूति विज्ञान यूरोप और संयुक्त राज्य अमेरिका में एक मान्यता प्राप्त चिकित्सा अनुशासन के रूप में स्थापित हो चुका था।
20वीं सदी में, प्रसूति विज्ञान मुख्य रूप से प्रजनन नियंत्रण और स्वस्थ जन्म लेने वाले बच्चों को बढ़ावा देने के क्षेत्रों में विकसित हुआ। जन्म दोषों और समस्याग्रस्त प्रसव को कम करने के लिए गर्भवती माताओं की प्रसवपूर्व देखभाल और निर्देश लगभग 1900 में शुरू किए गए और उसके बाद इसे पूरी दुनिया में तेजी से अपनाया गया।
1950 के दशक में हार्मोनल गर्भनिरोधक गोलियों के विकास के साथ ही प्रसूति-स्त्रीरोग विशेषज्ञ भी महिलाओं की प्रजनन क्षमता और प्रजनन क्षमता को विनियमित करने के लिए तेजी से जिम्मेदार बन गए हैं।
## कार्यक्षेत्र
अमेरिकन बोर्ड ऑफ ऑब्सटेट्रिक्स एंड गायनेकोलॉजी (एबीओजी) के अनुसार, जो संयुक्त राज्य अमेरिका में ओबी-जीवाईएन प्रमाणपत्र जारी करने के लिए जिम्मेदार है, ओबी-जीवाईएन प्रमाणीकरण के लिए पहला कदम एमडी या डीओ डिग्री प्राप्त करने के लिए मेडिकल स्कूल पूरा करना है।

## सन्दर्भ

## बाहरी कड़ियाँ
* FIGO.org International Federation of Gynaecology and Obstetrics|International Federation of Gynaecology and Obstetrics (FIGO)
* ''BJOG: An International Journal of Obstetricians and Gynecologists''
* & Gynecology & Obstetrics''

श्रेणी:प्रसूति
श्रेणी:स्त्री रोग
श्रेणी:प्रसव
श्रेणी:महिला रोग
श्रेणी:गर्भनिरोधक
हॉट चॉकलेट

**हॉट चॉकलेट** एक गर्म पेय है जिसमें टूटी हुई या पिघली हुई चॉकलेट या कोको पाउडर, गर्म दूध या जल और आमतौर पर एक स्वीटनर मिलाकर तैयार किया जाता है। इसे **हॉट कोको** या **ड्रिंकिंग चॉकलेट** के नाम से भी जाना जाता है। इसे अक्सर व्हीप्ड क्रीम या मार्शमैलो से सजाया जाता है। पिघली हुई चॉकलेट से बनी हॉट चॉकलेट को कभी-कभी ड्रिंकिंग चॉकलेट भी कहा जाता है, जिसकी विशेषता कम मिठास और गाढ़ापन है।

माना जाता है कि पहला चॉकलेट ड्रिंक कम से कम 5,300 साल पहले बनाया गया था, जिसकी शुरुआत आज के इक्वाडोर में मेयो-चिंचिप संस्कृति से हुई थी,   और बाद में माया ने लगभग 2,500-3,000 साल पहले इसका सेवन किया। 1400 ईस्वी तक कोको ड्रिंक एज़्टेक संस्कृति का एक अनिवार्य हिस्सा था। यह पेय नई दुनिया में मैक्सिको से पेश किए जाने के बाद यूरोप में लोकप्रिय हो गया और तब से इसमें कई बदलाव हुए हैं। 19वीं शताब्दी तक, हॉट चॉकलेट का उपयोग लीवर और पेट की बीमारियों जैसे रोगों के इलाज के लिए औषधीय रूप से किया जाता था।

हॉट चॉकलेट का सेवन पूरी दुनिया में किया जाता है और यह कई तरह की किस्मों में आता है, जिसमें लैटिन अमेरिका का मसालेदार चॉकलेट पैरा मेसा, इटली में परोसा जाने वाला बहुत गाढ़ा चॉकलेटोकोलाटा कैलडा और स्पेन में परोसा जाने वाला चॉकलेट ए ला ताज़ा और संयुक्त राज्य अमेरिका में खाया जाने वाला पतला हॉट कोको शामिल है। तैयार हॉट चॉकलेट को कैफेटेरिया, फास्ट फूड रेस्तरां, कॉफीहाउस और टीहाउस सहित कई प्रतिष्ठानों से खरीदा जा सकता है। पाउडर हॉट चॉकलेट मिक्स, जिसे घर पर पेय बनाने के लिए उबलते पानी या गर्म दूध में मिलाया जा सकता है, किराने की दुकानों और ऑनलाइन बेचा जाता है।

## सन्दर्भ

## बाहरी कड़ियाँ
* 

श्रेणी:गर्म पेय
श्रेणी:मदिरा-रहित पेय
चीन का सिनेमा

** चीनी सिनेमा** चीनी जनवादी गणराज्य की मुख्य चीन की भूमि पर फिल्म निर्माण और फिल्म उद्योग है, जो हांगकांग के सिनेमा और ताइवान के सिनेमा के साथ चीनी भाषा के सिनेमा के तीन अलग-अलग ऐतिहासिक शाखाओं में से एक है। चीन दुनिया के सबसे बड़े फ़िल्म और नाटक निर्माण परिसर और फिल्म स्टूडियो, ओरिएंटल मूवी मेट्रोपोलिस और हेंगडियन वर्ल्ड स्टूडियो का घर है। सन् 2012 में देश बॉक्स ऑफिस प्राप्तियों के हिसाब से दुनिया का दूसरा सबसे बड़ा बाजार बन गया। 2016 में, चीन में सकल बॉक्स ऑफिस  () था। चीन हॉलीवुड स्टूडियो के लिए व्यापार का एक प्रमुख केंद्र भी बन गया है।

नवंबर 2016 में, चीन ने पीपुल्स रिपब्लिक की "गरिमा, सम्मान और हितों" के लिए हानिकारक मानी जाने वाली सामग्री पर प्रतिबंध लगाने और "समाजवादी मूल मूल्यों" को बढ़ावा देने के लिए एक फिल्म कानून पारित किया, जिसे नेशनल पीपुल्स कांग्रेस स्टैंडिंग कमेटी ने मंजूरी दी।

## शुरुआत

चीन में मोशन पिक्चर्स की शुरुआत 1896 में हुई थी। शंघाई और हांगकांग जैसे संधि बंदरगाहों में विदेशी फिल्म प्रदर्शकों के माध्यम से इन्हें पेश किया गया था।

## सन्दर्भ

## बाहरी कड़ियाँ

* एमसीएलसी रिसोर्स सेंटर-मीडिया

श्रेणी:चीन में कलाएँ
एफ्रोबेट्स

अंगूठाकार|रेमा प्रमुख अफ्रोबीट्स संगीतकारों में से एक हैं
 अफ्रोबीट्स, जिसे अफ्रोबीट या अफ्रोस्विंग से भ्रमित नहीं किया जाना चाहिए, पश्चिमी अफ्रीका और प्रवासी समुदाय के लोकप्रिय संगीत का वर्णन करने के लिए एक व्यापक शब्द है, जो 19वीं सदी में नाइजीरिया, घाना और ब्रिटेन में शुरू में विकसित हुआ था।  अफ्रोबीट्स अपने आप में एक शैली से कम है, और नाइजीरिया और घाना से निकलने वाली ध्वनियों के मिश्रण के लिए एक वर्णनकर्ता अधिक है। हिपलाइफ, जूजू संगीत, हाईलाइफ, अज़ोंटो संगीत और नाइजीरिया बीट्स जैसी शैलियाँ, अफ्रोबीट्स का उत्पादन मुख्य रूप से लागोस, अकरा और लंदन में किया जाता है। इतिहासकार और सांस्कृतिक आलोचक पॉल गिलरॉय जनसांख्यिकी में बदलाव के परिणामस्वरूप लंदन के संगीत परिदृश्य में आए बदलाव पर विचार करते हैं
बोलेरो

**बोलेरो** गीत की एक विधा है जिसकी उत्पत्ति 19वीं शताब्दी के अंत में पूर्वी क्यूबा में ट्रोवा परंपरा के हिस्से के रूप में हुई थी। इसी नाम के पुराने स्पेनिश नृत्य से असंबंधित, बोलेरो की विशेषता प्रेम से संबंधित परिष्कृत गीत हैं। इसे "बीसवीं सदी का सर्वोत्कृष्ट लैटिन अमेरिकी रोमांटिक गीत" कहा गया है।

सरल, विषयगत रूप से विविध कैन्सियन के विपरीत, बोलेरो सीधे यूरोपीय गीतात्मक परंपरा से उत्पन्न नहीं हुआ, जिसमें इतालवी ओपेरा और कैनज़ोन शामिल थे, जो उस समय हवाना जैसे शहरी केंद्रों में लोकप्रिय थे। इसके बजाय, यह सैंटियागो डे क्यूबा के ट्रूबाडोर की एक नई नस्ल, ट्रोवाडोर्स द्वारा विकसित रोमांटिक लोक कविता के एक रूप के रूप में पैदा हुआ था। पेपे सांचेज़ को इस आंदोलन का जनक और 1883 में लिखी गई पहली बोलेरो, "ट्रिस्टेज़स" का लेखक माना जाता है। मूल रूप से, बोलेरो को गिटार बजाते समय व्यक्तिगत ट्रोवाडोर्स द्वारा गाया जाता था। समय के साथ, ट्रोवाडोर्स के लिए डुओस, ट्रियोस, क्वार्टेटोस आदि के रूप में समूहों में बजाना आम हो गया। ट्रियो माटामोरोस और बाद में, ट्रियो लॉस पंचोस की बदौलत, बोलेरो ने लैटिन अमेरिका, संयुक्त राज्य अमेरिका और स्पेन में व्यापक लोकप्रियता हासिल की।  उसी समय, हवाना एक उपजाऊ भूमि बन गया था जहाँ बोलेरो संगीतकार रचनाएँ बनाने और नई धुनों को सुधारने के लिए मिलते थे; यह तथाकथित फिलिन आंदोलन था, जिसने अपना नाम अंग्रेजी शब्द "फीलिंग" से लिया था। उस समय शैली के कई सबसे स्थायी टुकड़े लिखे गए थे और ओल्गा गुइलोट और एलेना बर्क जैसे गायकों द्वारा रेडियो और कैबरे प्रदर्शनों में लोकप्रिय हुए थे, जिन्हें ऑर्केस्ट्रा और बड़े बैंड का समर्थन प्राप्त था।

## सन्दर्भ

श्रेणी:क्यूबा
श्रेणी:नृत्य
क्षेत्र अनुसंधान

**क्षेत्र अनुसंधान** (क्षेत्रीय शोध प्रक्रिया) किसी प्रयोगशाला, पुस्तकालय, या कार्यालय के बाहर कच्चे आंकड़ों के संग्रह करने की प्रक्रिया है। यह विभिन्न विषयों में अलग-अलग तरीकों से शोध किया जाता है। उदाहरण स्वरुप, **जीवविज्ञानी** प्राकृतिक वातावरण में जानवरों के गतिविधियों का अध्ययन करते हैं, जबकि **सामाजिक वैज्ञानिक** लोगों के जीवनशैली, भाषा, और **सामाजिक संरचनाओं** का विश्लेषण करते हैं।
## क्षेत्र अनुसंधान का संचालन
क्षेत्र अनुसंधान से प्राप्त परिणामों की गुणवत्ता आंकड़ों के संग्रह की सटीकता पर निर्भर करती है। यह शोधकर्ता की भागीदारी, अवलोकन क्षमता और उन सांस्कृतिक भिन्नताओं को समझने पर आधारित होता है, जिन्हें अन्य लोग व्यवहारिक तौर पर नहीं समझ सकते। शोधकर्ता को नई अवधारणाओं और विचारों के प्रति खुला होना चाहिए और जातीयतावाद जैसी पूर्वाग्रहों से मुक्त रहना चाहिए। इससे शोध में निष्पक्षता आती है और अध्ययन के तहत समाज और संस्कृति को बेहतर ढंग से समझने में मदद मिलती है।

## विभिन्न विषयों में क्षेत्र अनुसंधान
### उपभोक्ता अनुसंधान
उपभोक्ता अनुसंधान : विपणन और व्यवसाय में उपभोक्ता संस्कृति को समझने के लिए क्षेत्रीय कार्य उपयोग किया जाता है। इसमें नृवंशविज्ञान, सामाजिक मीडिया और गहन साक्षात्कार जैसे तरीके अपनाए जाते हैं।
### कानून क्षेत्रों में अनुसंधान
कानूनी शोधकर्ता यह समझने के लिए क्षेत्र अनुसंधान करते हैं कि कानूनी प्रणालियाँ व्यवहार में कैसे काम करती हैं। सामाजिक, आर्थिक, सांस्कृतिक और अन्य कारक इस बात को प्रभावित करते हैं कि कानूनी प्रक्रियाएँ, संस्थाएँ और कानून कैसे काम करते हैं।
## संदर्भ

श्रेणी: भौतिक विज्ञान
श्रेणी: अनुसंधान
डैनियल (बाइबिल)

**डैनियल** छठी सदी ईसा पूर्व की पुस्तक बुक ऑफ़ डैनियल का मुख्य पात्र है। हिन्द्रू बाइबिल के अनुसार डैनियल यरुशलम का कुलीन यहूदी युवक था। उसे बाबिल के नबूकदनेस्सर द्वितीय ने बंदी बना लिया था। उसने फ़ारसी विजेता साइरस के समय और उसके उत्तराधिकारियों की अपनी वफादारी और योग्यता के सथ सेवा की। इस दौरान वो इजराइल के भगवान के प्रति सच्चा रहा। कुछ रूढ़िवादी विद्वान मानते हैं कि डैनियल अस्तित्व में था जिसकी पुस्तक छठी सदी ईसा पूर्व में लिखी गयी जबकि अधिकतर विद्वान डैनियल को ऐतिहासिक व्यक्ति नहीं मानते और पुस्तक में दूसरी सदी ईसा पूर्व काल के हेलेनिस्टिक राजा एंटियोकस चतुर्थ एपिफेन्स के शासनकाल का संकेत देती है।

छ नगरों में डैनियल का मकबरा होने का दावा किया जाता है जिनमें सबसे प्रसिद्ध दक्षिण ईरान के सुसा मे में स्थित मकबरा है उस क्षेत्र को शुश-ए डैनियल के नाम से जाता है। वो यहूदी धर्म में पैंगम्बर नहीं है लेकिन रब्बियों ने उन्हें बाबिल प्रवासियों में सबसे प्रतिष्ठित सदस्य माना जाता है। उनके अनुसार डैनियल धर्मपरायण और अच्छे कर्मों वाला व्यक्ति था और दुश्मनों से घिरे होने के बाद भी कानून का दृढ़ता से पालन करता था। उन्होंने शुरूआती कुछ सदियों में उनके नाम के आसपास कई किवदंतियों को लिखा। उन्हें ईसाई धर्म में पैगम्बर माना जाता है लेकिन कुरान में उनका उल्लेख नहीं है, मुस्लिम स्रोत उन्हें एक पैगम्बर के रूप में वर्णित करते हैं।

## टिप्पणी

## सन्दर्भ

## स्रोत
* 
* 
* 
* 
* 
* 
* 

श्रेणी:हिब्रू बाइबिल के लोग
पारंपरिक चीनी चिकित्सा

**पारंपरिक चीनी चिकित्सा (टीसीएम)** चीन की पारंपरिक चिकित्सा से ली गई एक वैकल्पिक चिकित्सा पद्धति है। विश्व स्वास्थ्य संगठन और राष्ट्रीय स्वास्थ्य संस्थान (NIH) के अनुसार, टीसीएम की उत्पत्ति 3000 साल से भी पहले हुई थी। इसकी सबसे लोकप्रिय पद्धति, एक्यूपंक्चर, शायद दुनिया की सबसे पुरानी और सबसे अधिक इस्तेमाल की जाने वाली चिकित्सा पद्धति है।

इसके दावों का एक बड़ा हिस्सा छद्मवैज्ञानिक है तथा अधिकांश उपचारों की प्रभावशीलता या क्रिया के तार्किक तंत्र का कोई ठोस सबूत नहीं है। इस चिकित्सा पद्धति में कभी-कभी प्रतिस्पर्धी स्वास्थ्य और उपचार पद्धतियाँ, लोक विश्वास, साहित्यिक सिद्धांत और कन्फ्यूशियस दर्शन, हर्बल उपचार, भोजन, आहार, व्यायाम, चिकित्सा विशेषज्ञता और विचारधाराएँ शामिल होती थीं। टीसीएम जैसा कि आज मौजूद है, उसे काफी हद तक 20वीं सदी का आविष्कार बताया गया है।

## प्राचीन इतिहास
चीन में चिकित्सा के इतिहास के विद्वान इसके सिद्धांतों और अभ्यास को वर्तमान समय के टीसीएम से अलग करते हैं। जे॰ए॰ ज्वेल और एस॰ एम॰ हिलियर कहते हैं कि "पारंपरिक चीनी चिकित्सा" शब्द डॉ॰ कान-वेन मा के काम के कारण एक स्थापित शब्द बन गया। डॉ॰ कान-वेन मा एक पश्चिमी प्रशिक्षित चिकित्सा चिकित्सक थे। इन्हें सांस्कृतिक क्रांति के दौरान सताया गया था और वे ब्रिटेन में आकर बस गए थे। बाद में ये लंदन विश्वविद्यालय के वेलकम इंस्टीट्यूट फॉर द हिस्ट्री ऑफ मेडिसिन में शामिल हो गए थे।

### हान राजवंश
पीले सम्राट का आंतरिक कैनन (हुआंगडी नेइजिंग), चीनी चिकित्सा सिद्धांत का सबसे पुराना प्राप्त कार्य है, जिसे पहली शताब्दी ईसा पूर्व के आसपास हान राजवंश के दौरान विभिन्न चिकित्सा वंशों के छोटे ग्रंथों के आधार पर संकलित किया गया था। 
## सन्दर्भ

## बाहरी कड़ियाँ
* Medicinal Plant Images Database—School of Chinese Medicine, Hong Kong Baptist University 
* Chinese Medicine Specimen Database—School of Chinese Medicine, Hong Kong Baptist University 
* ''Literary Review Compilation on Traditional Chinese Medicine'', PDF, 133 pages; compiled by the Association Québécoise des Thérapeutes Naturels (AQTN)

श्रेणी:वैकल्पिक चिकित्सा
श्रेणी:छद्म विज्ञान
स्नानघर

**स्नानघर** अथवा **बाथरूम** (bathroom) उस कमरे को कहते हैं जिसमें लोग अपने शरीर और इसके विभिन्न अंगों को धोकर साफ करते हैं। इसमें सामान्यतः फ़व्वारा, बाथटब, कमोड, और सिंक (कुछ देशों में इसे वास बेसिन भी कहते हैं) जैसे कुछ सामान एक-एक या अधिक मात्रा में होते हैं। सामान्यतः शौचालय भी इसके साथ जुड़ा हुआ होता है।

ऐतिहासिक रूप से स्नान करना एक सामूहिक गतिविधि होती थी जिसमें एक सार्वजनिक स्नान स्थल होते थे। कुछ देशों में शरीर की सफाई के ऐसे साझे स्थान अब भी सामाजिक परिदृश्य के भाग हैं। उदाहरण के लिए जापान में *सेंतो* और इस्लामी देशों में हम्माम (पश्चिमी देशों में इसे "तुर्किश बाथ" कहते हैं) हैं।

## इतिहास
स्नानघर के उपयोग के सबसे पुराने साक्ष्य 3000 ईसा पूर्व से मिलते हैं, उस समय जल का बहुत अधिक धार्मिक महत्व था। उस समय के अनुसार जल शरीर और आत्मा दोनों को शुद्ध करता था। अतः पवित्र स्थानों पर जाने से पहले लोगों का स्वयं को आवश्यक रूप से साफ करके जाना असामान्य नहीं था। स्नान को समय के साथ गाँवों अथवा कस्बों में सामान्य प्रक्रिया में शामिल कर लिया गया। हालांकि यूरोप और अमेरिका में भाप से स्नान व एशिया में शीतल स्नान का प्रचलन हुआ। सामुदायिक स्नानगृह गांव के आवासीय परिसर से अलग एक अलग क्षेत्र में बनाए गए थे।

### सोलहवीं सदी और उसके बाद
सोलहवीं, सत्रहवीं और अट्ठारहवीं सदी में पश्चिमी देशों में सार्वजनिक स्नान का प्रचलन कम होता गया और इसका स्थान निजी स्थान लेने लग गये। इसके परिणामस्वरूप 20वीं सदी के स्नानघर प्रचलन में आये। जापान में साझा स्नान स्थल के रूप में *सेंतो* और *ओन्सेन* (गर्म झरना अथवा स्पा) देखने को मिलती हैं।

सांस्कृतिक इतिहासकार बारबरा पेनर ने बाथरूम की अस्पष्ट प्रकृति के बारे में लिखा है कि यह सबसे निजी स्थान है और बाहरी दुनिया से सबसे अधिक जुड़ा हुआ स्थान है।

## चित्र दीर्घा

चित्र:Badkamer_kasteel_van_gaasbeek.jpg|बेल्जियम में स्नानघर
चित्र:Bathroom_in_the_Beamish_Museum_01.JPG|20वीं सदी की शुरूआत में इंग्लैण्ड में डरहम के निकट बीमिश संग्राहयल में स्थित स्नानघर।
चित्र:Modern_bath_rooms_and_appliances_-_a_few_suggestions_about_plumbing_valuable_to_home_builders_or_those_about_to_remodel_their_present_dwellings._(1903)_(14798031263).jpg|1903 में स्नानघर का एक चित्रण
चित्र:2020-01-09_Media_Tour_Youth_Olympic_Village_Lausanne_(2020_Winter_Youth_Olympics)_by_Martin_Rulsch_63.jpg|2020 के शीतकालीन युवा ओलम्पिक्स के ओलम्पिक ग्राम का एक स्नानघर


## सन्दर्भ

## बाहरी कड़ियाँ
* 

श्रेणी:कमरे
श्रेणी:स्नान
बेलिएरिक द्वीपसमूह

**बेलिएरिक द्वीपसमूह** पश्चिमी भूमध्य सागर में इबेरियन प्रायद्वीप के पूर्वी तट के पास स्थित है इसकी राजधानी **पाल्मा डी मल्लोर्का** है। यह द्वीपसमूह **पिट्यूस** के **इबीसा**, **फ़ॉर्मेंटेरा** और **जिमनेशियन** के **मैलोर्का**, **मेजरका** द्वीपों में विभाजित है। इसके छोटे द्वीप **कैबरेरा**, और **ड्रैगनरा** हैं। यह स्पेन का दूसरा सबसे बड़ा और सबसे अधिक आबादी वाला द्वीपसमूह है।
## जलवायु
भूमध्य सागर के पश्चिम में स्थित बेलिएरिक द्वीपसमूह में मुख्य रूप से भूमध्यसागरीय जलवायु पाई जाती है, जो यहाँ के गर्म और शुष्क ग्रीष्मकाल का परिचायक है। ऊँचाई वाले क्षेत्रों में, विशेष रूप से **मेजरका द्वीप** में, भूमध्यसागरीय जलवायु देखने को मिलती है। इसके अतिरिक्त, अर्ध-शुष्क जलवायु इबीसा, फ़ॉरमेंटेरा और मेजरका के दक्षिणी क्षेत्रों में भी पाई जाती है, जो इस द्वीपसमूह की जलवायु विविधता को दर्शाती है।
## अर्थव्यवस्था
2018 में बेलिएरिक द्वीपसमूह का सकल घरेलू उत्पाद 32.5 बिलियन यूरो था, जो स्पेन के कुल आर्थिक उत्पादन का 2.7% था। उसी वर्ष क्रय शक्ति के लिए समायोजित प्रति व्यक्ति जीडीपी 29,700 यूरो थी, जो यूरोपीय संघ के 27 देशों के औसत का 98% थी, दर्शाते हुए कि आर्थिक स्तर उच्च था।
## परिवहन
### जल परिवहन
पाल्मा के बंदरगाह से बैलेरिक द्वीपसमूह में हर सप्ताह लगभग 150 जहाजें चलती हैं, जो मुख्य रूप से मेजरका और अन्य गंतव्यों के बीच यात्रा करती हैं। इनमें से अधिकांश जहाजें मुख्य भूमि स्पेन के विभिन्न शहरों के लिए चलती हैं, जिससे द्वीपसमूह और मुख्य भूमि के बीच यात्री और माल परिवहन सुगम और नियमित रूप से होता है। 
## संदर्भ

श्रेणी : भूगोल
श्रेणी: द्वीपसमूह
तार

**तार** (wire) धातु की एक लचीली बेलनाकार पट्टी होती है। तार का निर्माण सामान्यतः ठप्पा अथवा ऐसी प्लेट में स्थित एक छिद्र से धातु को निकालते हुये किया जाता है। तार की गेज विभिन्न मानक आकार में मिलती है जिसे विभिन्न गेज संख्या अथवा पार-काट क्षेत्र के पदों में लिखा जाता है।

तार का उपयोग अक्सर तार की रस्सी के रूप में यांत्रिक भार को वहन करने के लिए किया जाता है। विद्युत और दूरसंचार संकेतों में विद्युत केबल को तार कहा जाता है जिसमें एक तार का ठोस बाहरी आवरण होता है और अंदर अलग-अलग किस्म के वेणियाँ होती हैं।

आम तौर पर बेलनाकार ज्यामिति के स्थान पर तार को वर्गकार, षटकोणीय, चपटा आयताकार अथवा अन्य काट क्षेत्रों वाला भी बनाया जाता है जिनका उद्देश्य या तो सजावटी उद्देश्यों के लिए या तकनीकी उदेश्यों के लिए उच्च आवृत्ति वाले लाउडस्पीकर की ध्वनि कुण्डलियों में उपयोग किया जाता है। किनारों पर कुण्डलीनुमा जंजीर जैसा तार विशिष्ट चपटे तारों से बनाये जाते हैं।

## इतिहास
प्राचीन काल में आभूषणों में अक्सर जंजीर और सजावट के रूप में बड़ी संख्या में तार होते थे। इन तारों को सटीक रूप से बनाया जाता था और सम्भवतः इन्हें उन्नत तकनीकी के स्थान पर उचित साधनों से निर्मित किया गया होगा। कुछ स्थितियों में धातु की चद्दर से काटे हुये पट्टियों को पत्थरों के मध्य दबाकर छिद्रों से गुजारकर तार का रूप दिया जाता था। इससे पट्टियाँ पतली नलिका के रूप में वृत्ताकार रूप ले लेती थी। यह तकनीक मिस्र में दूसरे राजवंश () द्वारा काम में ली जाती थी। दूसरी सदी ईसापूर्व के मध्य से आभूषणों में सोने के तार लगे मिलते थे।

## सन्दर्भ

श्रेणी:हार्डवेयर
औद्योगिक रोबोट

**औद्योगिक रोबोट** (industrial robot) विनिर्माण के लिए काम आने वाली रोबोट प्रणाली है। औद्योगिक रोबोट तीन और अधिक अक्षों में गति करने, स्वतः काम करने, प्रोग्राम करने योग्य होते हैं।

रोबोट के विशिष्ट अनुप्रयोगों में वेल्डिंग, रंगना, समन्वायोजन, खोलना, प्रिन्टेड सर्किट बोर्ड के लिए उठाना और रखना, संवेष्टन, उत्पाद की निरीक्षण और परीक्षण शामिल हैं। ये सभी कार्य बहुत ध्यान, गति और परिशुद्धता के साथ सम्पन्न होते हैं। इसके अतिरिक्त सामग्री को काम लेने में भी ये सहायक होते हैं।

इंटरनेशनल फेडरेशन ऑफ रोबोटिक्स (IFR) के अनुसार 2023 में विश्वभर में 4,281,585 रोबोट संचालन में थे।

## प्रकार और विशेषताएं

औद्योगिक रोबोट छः प्रकार के होते हैं।

### संधित रोबोट
संधित रोबोट (articulated robots) सबसे प्रचलित औद्योगिक रोबोट हैं। वो मानव हाथ की तरह दिखाई देते हैं इसीलिए इन्हें रोबोट का हाथ अथवा मैनिपुलेटर आर्म भी कहा जाता है। इनमें कई दिशाओं में घूमने और कई स्थानों से मुड़कर बहुत बड़ी दूरी तक काम करने की क्षमता होती है।

### स्वायत्त रोबोट
स्वायत्त रोबोट (autonomous robot) उस रोबोट को कहते हैं जो मान नियंत्रण के बिना काम करता है। पहले स्वायत्त रोबोट परिवेश को एल्मर एंड एल्सी के नाम से जाना जाता है जिसे डब्ल्यू ग्रे वाल्टर ने 1940 के दशक के आखिरी वर्षों में निर्मित किया था। ये रोबोट की पहली पीढ़ी थी जिसमें रोबोट उस तरह सोचने के लिए बनाया गया था जैसे जैविक दिमाग सोचता है। एल्मर एंड एल्सी को अक्सर कछुआ/टोर्टोइज कहा जाता था क्योंकि उसका आकार और चलने का तरिका कछुए जैसा था। ये फोटॉटैक्सिस करने में सक्षम था जो प्रकाश की उत्तेजना के कारण होने वाली गति है।

### कार्तीय निर्देशांक रोबोट
कार्तीय रोबोट को रेक्टिलिनियर, गैन्ट्री रोबोट और x-y-z रोबोट भी कहते हैं। ये सभी दिशाओं में घुमाने और विस्थापित होने के लिए विन्यासित होते हैं।

### बेलनाकार निर्देशांक रोबोट
बेलनाकार निर्देशांक रोबोट उनके आधार के रोटरी जोड़ और कम से कम एक प्रिज्मीय जोड़ से पहचाना जाता है।

### गोलाकार निर्देशांक रोबोट
गोलाकार निर्देशांक रोबोट में भी रोटरी जोड़ होते हैं। औद्योगिक अनुप्रयोगों में काम आने वाले ये सबसे पहले रोबोट थे।

## सन्दर्भ

## बाहरी कड़ियाँ

श्रेणी:रोबॉट
श्रेणी:अमेरिकी आविष्कार
श्रेणी:व्यावसायिक संरक्षा व स्वास्थ्य
प्रागैतिहासिक कला

कला के इतिहास में **प्रागैतिहासिक कला** वह समस्त कला है जो पूर्व-साक्षर प्रागैतिहासिक संस्कृतियों में निर्मित हुई तथा जिसका प्रारंभ भूवैज्ञानिक इतिहास के बहुत बाद के काल में हुआ।

कलात्मक उद्देश्य से की गई कारीगरी के साक्ष्य दिखाने वाली आरंभिक मानव कलाकृतियाँ कुछ विवाद का विषय हैं। यह स्पष्ट है कि ऐसी कारीगरी 40,000 वर्ष पूर्व उत्तर पुरापाषाण काल में मौजूद थी हालांकि यह भी संभव है कि इसकी शुरुआत इससे भी पहले हुई हो। सितंबर 2018 में वैज्ञानिकों ने होमो सेपियंस द्वारा बनाए गए सबसे पुराने ज्ञात चित्र की खोज की सूचना दी जो अनुमानतः 73,000 वर्ष पुराना है तथा यह कलाकृतियाँ 43,000 वर्ष पुरानी कलाकृतियों से भी बहुत पुरानी हैं जिन्हें पहले प्राप्त आधुनिक मानव की सबसे पुरानी कलाकृतियाँ माना जाता है।
## उत्पत्ति
सबसे प्राचीन निर्विवाद कला की उत्पत्ति उत्तर पुरापाषाण काल में होमो सेपियन्स ऑरिग्नेशियन पुरातात्विक संस्कृति से हुई। हालाँकि कुछ प्रमाण मौजूद हैं कि सौन्दर्यबोध के प्रति प्राथमिकता मध्यपाषाण काल में उभरी जो 1,00,000 से 50,000 वर्ष पूर्व थी। पुरातत्वविदों ने कुछ मध्य पाषाणकालीन कलाकृतियों को कलात्मक अभिव्यक्ति के प्रारंभिक उदाहरण के रूप में व्याख्यायित किया है। उत्तर पुरापाषाण काल से लेकर मध्यपाषाण काल तक गुफा चित्रकारी, मूर्तियाँ और मनके जैसी पोर्टेबल कला का बोलबाला रहा तथा साथ ही कुछ उपयोगी वस्तुओं पर सजावटी आकृतियाँ भी देखी गईं।

## इन्हें भी देखें
*शैलकला
*भीमबेटका

## सन्दर्भ

श्रेणी:कला
श्रेणी:इतिहास
शास्त्रीय काल (संगीत)

**शास्त्रीय काल** लगभग 1750 और 1820 के बीच का शास्त्रीय संगीत का युग था। शास्त्रीय काल बारोक और रोमांटिक काल के बीच आता है। शास्त्रीय संगीत में बारोक संगीत की तुलना में हल्का और स्पष्ट स्वरूप होता है लेकिन इसमें संगीत रूप का अधिक विविधतापूर्ण उपयोग होता है जो कि सरल शब्दों में कहें तो किसी भी संगीत अंश की लय और संगठन होता है।

शास्त्रीय संगीत में औपचारिकता और क्रम तथा पदानुक्रम पर जोर देते हुए एक स्पष्ट स्वच्छ शैली का प्रयोग करके इसके भागों के बीच स्पष्ट विभाजन, विरोधाभास और स्वर रंगों का प्रयोग किया जाता था। बारोक युग के समृद्ध स्तरित संगीत के विपरीत शास्त्रीय संगीत जटिलता के बजाय सरलता की ओर बढ़ा। इसके अलावा ऑर्केस्ट्रा का आकार भी बढ़ने लगा जिससे ऑर्केस्ट्रा की ध्वनि और अधिक शक्तिशाली हो गई।
## उत्पत्ति
18वीं शताब्दी के मध्य में यूरोप ने वास्तुकला, साहित्य और कला में एक नई शैली की ओर बढ़ना शुरू किया जिसे आमतौर पर नवशास्त्रीयतावाद के रूप में जाना जाता है। इस शैली का उद्देश्य शास्त्रीय पुरातनता, विशेषकर शास्त्रीय ग्रीस के आदर्शों का अनुकरण करना था। शास्त्रीय काल में विषयवस्तु में विपरीत मधुर आकृतियों और लय वाले वाक्यांश शामिल होते हैं। ये वाक्यांश अपेक्षाकृत संक्षिप्त होते हैं आमतौर पर चार बार लंबे होते हैं और कभी-कभी विरल या संक्षिप्त लग सकते हैं।

## इन्हें भी देखें
*शास्त्रीय संगीत
*रोमांटिक संगीत

## सन्दर्भ

श्रेणी:संगीत रूप
श्रेणी:संगीत
श्रेणी:कला
चीनी वास्तुकला

**चीनी वास्तुकला** एक वास्तुशिल्प शैली का मूर्त रूप है जो चीन में सहस्राब्दियों से विकसित हुई है और जिसने पूरे पूर्वी एशिया की वास्तुकला को प्रभावित किया है। प्रारंभिक प्राचीन युग के दौरान इसके उद्भव के बाद से इसकी वास्तुकला के संरचनात्मक सिद्धांत काफी हद तक अपरिवर्तित रहे हैं। मुख्य परिवर्तनों में विविध सजावटी विवरण शामिल थे। तांग राजवंश से शुरू होकर चीनी वास्तुकला का पड़ोसी पूर्वी एशियाई देशों जैसे जापान, कोरिया, वियतनाम और मंगोलिया की वास्तुकला शैलियों पर बड़ा प्रभाव पड़ा है इसके अलावा मलेशिया, सिंगापुर, इंडोनेशिया, श्रीलंका, थाईलैंड, लाओस, कंबोडिया और फिलीपींस जैसे दक्षिण-पूर्व और दक्षिण एशिया की वास्तुकला पर भी इसका थोड़ा प्रभाव पड़ा है।
## इतिहास
चीनी सभ्यताएं और संस्कृतियां चीन की अनेक नदियों के किनारे के मैदानों में विकसित हुईं जो बोहाई और हांगझोऊ खाड़ियों में गिरती थीं। इनमें से सबसे प्रमुख नदियाँ, पीली और यांग्त्ज़े कई गांवों का घर हैं। उस समय की जलवायु आज की तुलना में अधिक गर्म और आर्द्र थी जिससे उत्तर में बाजरा और दक्षिण में चावल उगाया जा सकता था। हालाँकि चीनी सभ्यता का कोई एक मूल नहीं है।

स्थानीय चीनी वास्तुकला में स्थानीय भूभाग और जलवायु से संबंधित विविधताएं दिखती हैं। चीनी वास्तुकला की एक महत्वपूर्ण विशेषता इसकी स्पष्टता और द्विपक्षीय समरूपता पर जोर है जो संतुलन का प्रतीक है।

## इन्हें भी देखें
*चीन का राष्ट्रीय संग्रहालय
*पगोडा
*फेंग शुई

## सन्दर्भ

श्रेणी:चीनी वास्तुशास्त्र
श्रेणी:चीन में स्थापत्य
श्रेणी:कला
रोमांटिक संगीत

**रोमांटिक संगीत** पश्चिमी शास्त्रीय संगीत में एक शैलीगत आंदोलन है जो 19वीं शताब्दी की अवधि से जुड़ा है जिसे आमतौर पर रोमांटिक युग (या रोमांटिक अवधि) के रूप में संदर्भित किया जाता है। इसका घनिष्ठ संबंध स्वच्छन्दतावाद की व्यापक अवधारणा से है जो 1798 से 1837 तक पश्चिमी संस्कृति के बौद्धिक, कलात्मक और साहित्यिक आंदोलन में प्रमुख रहा।

रोमांटिक संगीतकार ऐसे संगीत की रचना करना चाहते थे जो व्यक्तिपरक, भावनात्मक, नाटकीय और प्रायः कार्यक्रमात्मक के साथ रोमांटिक साहित्य, कविता, कला और दर्शन के आंदोलनों के भीतर व्यापक प्रवृत्तियों को प्रतिबिंबित करता हो। रोमांटिक संगीत प्रायः गैर-संगीतीय उत्तेजनाओं, जैसे प्रकृति, साहित्य, कविता, अलौकिक तत्वों या ललित कलाओं से प्रेरित होता था। इसमें बढ़ी हुई रंगवादिता जैसी विशेषताएं शामिल थीं इसलिए यह पारंपरिक संगीत रूपों से दूर होता चला गया।
## पृष्ठभूमि

रोमांटिक आंदोलन एक कलात्मक, साहित्यिक और बौद्धिक आंदोलन था जो 18वीं शताब्दी के उत्तरार्ध में यूरोप में उत्पन्न तथा औद्योगिक क्रांति की प्रतिक्रिया में मजबूत हुआ। कुछ हद तक यह ज्ञानोदय युग के सामाजिक और राजनीतिक मानदंडों के विरुद्ध विद्रोह तथा प्रकृति के वैज्ञानिक युक्तिकरण के विरुद्ध प्रतिक्रिया थी। यह दृश्य कला, संगीत, साहित्य और शिक्षा में सबसे अधिक दृढ़ता से सन्निहित था और बदले में प्राकृतिक इतिहास के विकास से प्रभावित था।

शास्त्रीय काल में प्रायः छोटी यहां तक कि खंडित, विषयगत सामग्री का प्रयोग किया जाता था जबकि रोमांटिक काल में लम्बी, पूर्ण रूप से परिभाषित तथा अधिक भावनात्मक रूप से विचारोत्तेजक विषयों का प्रयोग किया जाता था।

## इन्हें भी देखें
*संगीत का इतिहास
*शास्त्रीय काल (संगीत)
*शास्त्रीय संगीत

## सन्दर्भ

श्रेणी:संगीत
श्रेणी:संगीत रूप
श्रेणी:कला
राष्ट्रीय पैलेस संग्रहालय

**राष्ट्रीय पैलेस संग्रहालय** जिसे ताइपे पैलेस संग्रहालय के नाम से भी जाना जाता है एक राष्ट्रीय संग्रहालय है जिसका मुख्यालय ताइपे, ताइवान में है। 1925 में बीजिंग में स्थापित इस संग्रहालय को 1965 में शिलिन, ताइपे में पुनः स्थापित किया गया तथा बाद में 2015 में ताइबाओ, चियाई में एक दक्षिणी शाखा के साथ इसका विस्तार किया गया।

संग्रहालय में लगभग 700,000 कलाकृतियों और कलाकृतियों का स्थायी संग्रह है जिनमें मुख्य रूप से वे वस्तुएं शामिल हैं जिन्हें चीन गणराज्य की सरकार के ताइवान वापस चले जाने के दौरान बीजिंग पैलेस संग्रहालय और मुख्य भूमि चीन के अन्य संस्थानों से स्थानांतरित किया गया। 1965 में शिलिन में संग्रहालय की पुनः स्थापना से पहले इन संग्रहों को अस्थायी रूप से ताइवान के विभिन्न स्थानों पर रखा गया।
## इतिहास

राष्ट्रीय पैलेस संग्रहालय की स्थापना मूलतः 10 अक्टूबर 1925 को फॉरबिडन सिटी में पैलेस संग्रहालय के रूप में की गई जो कि चीन के अंतिम सम्राट पुई को सरदार फेंग युशियांग द्वारा फॉरबिडन सिटी से निष्कासित किये जाने के कुछ समय बाद की गई थी। संग्रहालय में पूर्व शाही परिवार की बहुमूल्य वस्तुएं रखी गयी थीं।

1931 में मुकडेन घटना के तुरंत बाद राष्ट्रवादी सरकार ने संग्रहालय को आदेश दिया कि वह अपनी सबसे मूल्यवान कलाकृतियों को शहर से बाहर निकालने की तैयारी करे ताकि वे शाही जापानी सेना के हाथों में न पड़ जाएं।

## इन्हें भी देखें
*चीनी वास्तुकला
*चीन का राष्ट्रीय संग्रहालय

## सन्दर्भ

श्रेणी:चीनी संस्कृति
श्रेणी:संग्रहालय
श्रेणी:चीन का स्थापत्य
मैक्सिकन स्वतंत्रता संग्राम

**मेक्सिको का स्वतंत्रता संग्राम** की जड़ें स्पेनिश शासन की सामाजिक और राजनीतिक असमानताओं में थीं। 1808 में जब नेपोलियन बोनापार्ट ने स्पेन पर आक्रमण किया और किंग फर्नांडो VII को पदच्युत कर दिया, तो न्यू स्पेन (मेक्सिको) में सत्ता संघर्ष शुरू हो गया। यूरोप में जन्मे स्पेनियों (गचुपिनेस) और स्थानीय क्रियोल (स्पेनी मूल के स्थानीय) के बीच तनाव बढ़ गया। स्पेन की कमजोरी का फायदा उठाकर स्थानीय नेता स्वतंत्रता आंदोलन का नेतृत्व करने लगे।

## संघर्ष की शुरुआत (1810-1811)
16 सितंबर 1810 को मिगुएल हिदाल्गो, जो डोलोरेस के एक कैथोलिक पादरी थे, ने "ग़्रितो दे डोलोरेस" (स्वतंत्रता की पुकार) का ऐलान किया। उन्होंने किसानों, आदिवासियों और श्रमिकों को विद्रोह करने के लिए प्रेरित किया। उनकी सेना ने गुआनाजुआतो और मोन्टे डे लास क्रुसेस पर विजय प्राप्त की, लेकिन एक संगठित सेना के अभाव में 1811 में उन्हें पकड़कर मार दिया गया।
## मोरेलोस और छापामार युद्ध (1811-1815)
हिदाल्गो की मृत्यु के बाद, जोस मारिया मोरेलोस ने विद्रोह का नेतृत्व किया। उन्होंने दक्षिणी क्षेत्रों में प्रभावी छापामार युद्ध लड़ा और 1813 में चिलपांचिंगो में एक स्वतंत्रता घोषणा पत्र पारित करवाया। लेकिन 1815 में उन्हें भी पकड़कर मार दिया गया, जिससे आंदोलन कमजोर पड़ गया।
## संघर्ष का नया चरण (1816-1820)
1816 से, स्पेनिश सेना ने विद्रोहियों को कुचलने के लिए कठोर नीतियाँ अपनाईं। कई लड़ाइयों में विद्रोही हार गए, लेकिन छोटे-छोटे छापामार समूह संघर्ष जारी रखते रहे। इस दौरान स्पेन में भी राजनीतिक उथल-पुथल थी और 1820 में एक नया उदारवादी संविधान लागू हुआ, जिससे स्पेन की शक्ति कमजोर पड़ गई।
## स्वतंत्रता और इतुर्बिदे की भूमिका (1821)
1821 में, अगुस्टिन दे इतुर्बिदे, जो पहले स्पेनिश सेना के कमांडर थे, स्वतंत्रता सेनानियों से मिल गए और "प्लान दे इगुआला" प्रस्तुत किया। इस योजना में "धर्म, स्वतंत्रता और एकता" के सिद्धांत शामिल थे। 24 अगस्त 1821 को स्पेन के प्रतिनिधि जुआन ओ'डोनोजू ने "ट्रीटी ऑफ़ कॉर्डोबा" पर हस्ताक्षर किए, जिससे मेक्सिको स्वतंत्र हो गया।
## निष्कर्ष
27 सितंबर 1821 को मेक्सिको की स्वतंत्रता की घोषणा हुई और अगुस्टिन दे इतुर्बिदे को सम्राट घोषित किया गया। हालाँकि, उनकी सत्ता अधिक समय तक नहीं चली और मेक्सिको गणराज्य बन गया। यह युद्ध लैटिन अमेरिका में स्पेनिश औपनिवेशिक शासन के अंत की शुरुआत थी।

## संदर्भ
श्रेणी:साम्राज्य
श्रेणी:युद्ध
फ़िलीपीन्स के प्रधानमंत्री

**फिलीपींस के प्रधानमंत्री** () सरकार के मुखिया का आधिकारिक काम था (जबकि फिलीपींस के राष्ट्रपति देश के राज्य प्रमुख थे फिलीपींस में 1978 से लेकर 1986 में पीपुल्स पावर रिवोल्यूशन तक। 

इस कार्यालय का एक सीमित संस्करण 1899 में प्रथम फिलीपीन गणराज्य के दौरान थोड़े समय के लिए अस्तित्व में था।

## प्रधानमंत्रियों की सूची
सोर घाटी

[अंगूठाकार|सोर घाटी और [पिथौरागढ़ नगर का दृश्य]]
**सोर घाटी** भारत के उत्तराखण्ड राज्य के पिथौरागढ़ जनपद में स्थित एक छोटी सी घाटी है, जो ८ किमी लंबी और ५ किमी चौड़ी है। पिथौरागढ़ नगर (जनपद का मुख्यालय) इसी घाटी में स्थित है। समुद्र तल से १,६५० मीटर की ऊँचाई पर स्थित यह घाटी चारों ओर से सुंदर पहाड़ों से घिरी हुई है, और इसकी ढलान दक्षिण-पूर्व दिशा की ओर है। घाटी के मध्य में स्लेट, चूना पत्थर और ग्रीनस्टोन की एक पहाड़ी स्थित है, जो घाटी को दो भागों में विभाजित करती है। यह पहाड़ी उत्तर-पश्चिम से दक्षिण-पूर्व की ओर है। घाटी के पास ही एक पहाड़ी के ऊपर २,००० मीटर की ऊँचाई पर स्थित चंडाक नामक स्थान है, जहां से त्रिशूल, नंदा देवी, पंचाचूली और नेपाल के आपी समेत विशाल हिम श्रृंखला का मनोरम दृश्य देखा जा सकता है। चंडाक के पास मोस्टमानु में वार्षिक मेला लगता है।

## इतिहास
सोर कुमाऊं साम्राज्य के अधीन था, और यहां कत्यूरी राजाओं का शासन था। उनके किले अजयमेरुकोट, ऊंचाकोट, भटकोट, बेलेरकोट, उदयपुरकोट, डुमरकोट, सहजकोट, बामुआकोट, देवरकोट और डुनिकोट में थे, जिनके कुछ अवशेष अभी भी अस्तित्व में हैं, १४४९ में, चंद राजाओं ने कत्यूरी राजाओं को सोर से विस्थापित कर दिया, और पृथ्वी गोसाईं ने पिथोरा गढ़ नामक एक दुर्ग का निर्माण किया, जिसके नाम पर बाद में इस क्षेत्र का नाम पड़ गया।

## यह भी देखें

* दारमा घाटी
* जोहार घाटी
* पिथौरागढ़ जिला

## संदर्भ

श्रेणी:पिथौरागढ़ ज़िले का भूगोल
एलीजाह

**एलीजाह** (Elijah; ; अन्य उच्चारण: एलियाह, ऐलिजा, आईजा) हिब्रू बाइबल में बूक ऑफ़ किंग्स के अनुसार राजा अहाब (नौंवी सदी ईसा पूर्व) के शासन के दौरान इज़राइल के उत्तरी राज्य में रहने वाले नबी और चमत्कार कार्यकरता थे।

1 किंग्स 18 के समय एलीजाह ने कनानी देवता *बाल* के स्थान पर हिब्रू देवता यहोवा की पूजा को चुना। भगवान ने भी एलीजाह के माध्यम से कई चमत्कार किये जिनमें पुनरुज्जीवन, आकाश से आग बरसाना और सशरीर स्वर्ग में जाना शामिल है। उन्होंने "द सन ऑफ़ प्रोफेट्स" (नबियों के पुत्र) नामक विचारधारा की भी स्थापना की। एलीजाह के निधन के बाद उनके शिष्य और समर्पित सहायक एलीशा ने इस विचारधारा को आगे बढ़ाया। बुक ऑफ़ मलाची में नबी एलीजाह की वापसी की भविष्यवाणी की गई है और वापसी का समय भयानक तबाही के दिन से पहले की तिथि बतायी गई है। उन्हें हिब्रू बाइबल का सम्मान करने वाले विभिन्न धर्मों में मसीहा व अंतिम समय का अग्रदूत माना जाता है। एलीजाह के स्रोत सिराच, न्यू टेस्टामेंट, मिशनाह व तालमुद, क़ुरआन, बुक ऑफ़ मॉर्मन और बहाई धर्म से मिलते हैं। इन स्रोतों को देखते हुए विद्वान इस बात पर सहमत हैं कि प्राचीन इजराइल में एलीजाह नामक कोई ऐतिहासिक व्यक्ति मौजूद था। हालांकि उनके जीवन के बारे में बाइबल में दिया गया विवरण ऐतिहासिक रूप से सटीक होने के स्थान पर अधिक कथात्मक या धार्मिक प्रतिबिम्बित माना जाता है।

यहूदी धर्म में एलीजाह का नाम साप्ताहिक हवदलाह में लिया जाता है जो शब्बत (सप्ताह) के अंत को दर्शाता है। एलीजाह को अन्य यहूदी रीति-रिवाजों में भी दर्शाया जाता है जिसमें पासओवर सेडर और ब्रिट मिलाह (खतना का अनुष्ठान) शामिल हैं। वो हग्गदाह और रब्बी साहित्य में भी विभिन्न कहानियों के पात्र हैं जिनमें बाबिल तल्मूड भी शामिल है। कुछ यहूदी कहानियों के अनुसार समय के अंत के समय एलीजाह की वापसी होगी।

## टिप्पणी

## सन्दर्भ

## बाहरी कड़ियाँ

श्रेणी:हिब्रू बाइबल के देवता
फीनिक्स द्वीप संरक्षित क्षेत्र

फीनिक्स द्वीप संरक्षित क्षेत्र प्रशांत महासागर में स्थित है और 408,250 वर्ग किलोमीटर से अधिक क्षेत्र में फैला हुआ है। यह दुनिया के सबसे बड़े और सबसे गहरे समुद्री संरक्षित क्षेत्रों में से एक है और यहाँ समुद्री जीवन की एक विस्तृत विविधता पाई जाती है, जिसमें मछलियों की 800 से अधिक प्रजातियाँ और मूंगे की 200 से अधिक प्रजातियाँ शामिल हैं। फीनिक्स द्वीप अपनी अनूठी जैव विविधता के लिए भी जाने जाते हैं, जिसमें पक्षियों, सरीसृपों और समुद्री स्तनधारियों की कई प्रजातियाँ शामिल हैं जो केवल इसी क्षेत्र में पाई जा सकती हैं।

फीनिक्स द्वीप संरक्षित क्षेत्र (PIPA) हवाई और फिजी के बीच लगभग आधे रास्ते पर सुदूर प्रशांत महासागर में एक विशाल मध्य-महासागरीय जंगल है। कैलिफ़ोर्निया के आकार (157,626 वर्ग मील या 408,250 वर्ग किलोमीटर) के समुद्री संरक्षित क्षेत्र में लगभग 30 बड़े जलमग्न ज्वालामुखियों से भरे गहरे समुद्र के विशाल क्षेत्र शामिल हैं।

## इतिहास और प्रशासन

किरिबाती गणराज्य ने गैर-सरकारी संरक्षण संगठन कंजर्वेशन इंटरनेशनल और न्यू इंग्लैंड एक्वेरियम के साथ साझेदारी में फीनिक्स द्वीप संरक्षित क्षेत्र संरक्षण ट्रस्ट (पीआईपीए ट्रस्ट) का गठन किया है। 2018 में, न्यू इंग्लैंड एक्वेरियम ने एक भागीदार के रूप में इस्तीफा दे दिया और पैसिफिक का एक्वेरियम पीआईपीए ट्रस्ट बोर्ड में शामिल हो गया।

=यूनेस्को वैश्विक धरोहर स्थल=
30 जनवरी, 2009 को किरिबाती गणराज्य ने फीनिक्स द्वीप संरक्षित क्षेत्र के लिए संयुक्त राष्ट्र शैक्षिक, वैज्ञानिक और सांस्कृतिक संगठन (यूनेस्को) की विश्व धरोहर सूची पर विचार करने के लिए आवेदन प्रस्तुत किया। 2000 में कन्वेंशन की पुष्टि करने के बाद से किरिबाती द्वारा प्रस्तुत यह पहला नामांकन था। 1 अगस्त, 2010 को, [[ब्राज के ब्रासीलिया में विश्व धरोहर समिति के 34वें सत्र में , PIPA को विश्व धरोहर सूची में शामिल करने का निर्णय लिया गया। यह दुनिया का सबसे बड़ा और सबसे गहरा विश्व धरोहर स्थल बन गया।

## सन्दर्भ
कर्तव्यनिष्ठा

**कर्तव्यनिष्ठा** एक महत्वपूर्ण व्यक्तित्व गुण है, जिसमें किसी कार्य को जिम्मेदारी से करने की इच्छा और दूसरों के प्रति दायित्वों को गंभीरता से निभाने की प्रवृत्ति होती है। कर्तव्यनिष्ठ व्यक्ति सहज और अव्यवस्थित होने के बजाय कुशल और संगठित होते हैं। वे आत्म-अनुशासन का पालन करते हैं, किसी भी काम को योजनाबद्ध तरीके से करते हैं और हमेशा उच्च उपलब्धियों को प्राप्त करने की कोशिश करते हैं। कर्तव्यनिष्ठता साफ-सुलझे, व्यवस्थित, और सतर्क रहने जैसे विशिष्ट लक्षणों से प्रकट होती है। यह गुण उनके कार्यों में उत्कृष्टता और जिम्मेदारी की भावना को दर्शाता है।
## व्यक्तित्व के आयाम
कर्तव्यनिष्ठा व्यक्तित्व के पाँच बड़े आयाम में से महत्वपूर्ण आयाम है, जिसमें पाँच प्रमुख गुण शामिल हैं:—**अनुभव के प्रति खुलापन**, **कर्तव्यनिष्ठा**, **बहिमुखता**, **सहमति** और **विक्षिप्तता**। कर्तव्यनिष्ठा एक निरंतर व्यक्तित्व आयाम है, जो श्रेणीबद्ध "प्रकार" नहीं होता। कोस्टा और मैकक्रे के NEO PI-R और गोल्डबर्ग के NEO-IPIP जैसे परीक्षणों के माध्यम से इन लक्षणों का आकलन किया जाता है। कर्तव्यनिष्ठा के छह प्रमुख पहलू होते हैं:—योग्यता, व्यवस्था, कर्तव्यनिष्ठा, उपलब्धि के लिए प्रयास, आत्म-अनुशासन और विचार-विमर्श।
## व्यक्तिपरक कल्याण
2008 के एक मेटा-विश्लेषण में पाया गया कि कर्तव्यनिष्ठा का व्यक्तिपरक कल्याण, विशेष रूप से जीवन की संतुष्टि, से सकारात्मक संबंध है। अत्यधिक कर्तव्यनिष्ठ लोग अपने जीवन से अधिक खुश होते हैं, क्योंकि यह विशेषता उन्हें जीवन में बेहतर संतुष्टि और मानसिक शांति प्रदान करती है। हालांकि, कुछ स्थितियों में यह भलाई के लिए हानिकारक हो सकती है। उदाहरण के तौर पर, चार वर्षों तक 9,570 लोगों पर किए गए एक अध्ययन में पाया गया कि अत्यधिक कर्तव्यनिष्ठ लोगों को बेरोजगार होने पर सामान्य लोगों की तुलना में दोगुना नुकसान उठाना पड़ा।
## संदर्भ

श्रेणी: समाज
वेलोनिया

**वेलोनिया** (/wɒˈloʊniə/ wol-OH-nee-ə; फ़्रांसीसी: वलोनी [walɔni] ; वल्लून: वलोनये या वलोनरेये), आधिकारिक तौर पर वल्लून क्षेत्र (फ़्रेंच: रीजन वलोन्ने [ʁeʒjɔ̃ walɔn]; वल्लून: रेडजॉन वलोन), फ़्लैंडर्स और ब्रुसेल्स सहित बेल्जियम के तीन क्षेत्रों में से एक है। वेलोनिया  फ्रांसीसी भाषी देश है। यह बेल्जियम के क्षेत्रफल का 55% हिस्सा है, लेकिन इसकी आबादी का केवल एक तिहाई हिस्सा ही यहाँ रहता है। वेलून क्षेत्र और बेल्जियम का फ्रांसीसी समुदाय मुख्य रूप से संस्कृति और शिक्षा से संबंधित मामलों के लिए जिम्मेदार राजनीतिक इकाई है। इसकी स्वतंत्र अवधारणाएँ हैं, क्योंकि बेल्जियम का फ्रांसीसी समुदाय वेलोनिया और द्विभाषी ब्रुसेल्स-कैपिटल क्षेत्र दोनों से मिलकर बना है। बावजूद इसके जर्मन भाषी बेल्जियम समुदाय को इसमें सम्मिलित नहीं करते हैं।

## शब्दावली
"वालोनिया" शब्द का संदर्भ के अनुसार अलग-अलग अर्थ लिया जा सकता है। बेल्जियम के तीन संघीय क्षेत्रों में से एक को अभी भी संवैधानिक रूप से "वेलोनिया" के विपरीत "वेलून क्षेत्र" के रूप में परिभाषित किया गया है। **वेलून क्षेत्र** को क्षेत्रीय सरकार ने अपना लिया तथा यह शब्द सामन्य उपयोग में है। 2010 से पहले यह परिवर्तित नाम प्रभाव में आया। वेलोनिया शब्द कभी-कभी वेलून क्षेत्र द्वारा शासित क्षेत्र को संदर्भित करता है। व्यावहारिक रूप से दोनों शब्दों के बीच बहुत थोड़ा-सा अंतर है। संदर्भ के अनुसार उनका अर्थ स्पष्ट होता है।

वालोनिया शब्द वेल्स, कॉर्नवाल और वैलाचिया जैसे शब्दों का समानार्थी शब्द है।

## इतिहास
जूलियस सीज़र ने 57 ईसा पूर्व में गॉल पर विजय प्राप्त की। अविकसित देश विशाल गैलिया बेल्जिका प्रांत का हिस्सा बन गए जो मूल रूप से दक्षिण-पश्चिमी जर्मनी से लेकर नॉरमैंडी और नीदरलैंड के दक्षिणी भाग तक फैला हुआ था। इस क्षेत्र की जनसंख्या केल्टिक थी तथा प्रांत के दक्षिण की अपेक्षा जर्मनिक प्रभाव उत्तर में अधिक था।

## संदर्भ

## बाहरी कड़ियाँ

* www.wallonie.be 
* वेलोनिया में रसद
* वेलोनिया में पर्यटन
* वेलोनी में संगीत 

श्रेणी:बेल्जियम
श्रेणी:प्राचीन इतिहास
कडुना

कडुना(कादुना) कडुना राज्य की राजधानी और उत्तरी नाइजीरिया की पूर्व राजनीतिक राजधानी है। यह उत्तर-पश्चिमी नाइजीरिया में कडुना नदी पर स्थित है। यह अपने रेल और महत्वपूर्ण सड़क नेटवर्क के साथ नाइजीरिया के उत्तरी राज्यों के प्रवेश द्वार के रूप में एक व्यापार केंद्र और एक प्रमुख परिवहन केंद्र है।

## इतिहास
कडुना की स्थापना बर्ष 1900 में ब्रिटिश उपनिवेशवादियों द्वारा की गई थी। उत्तरी नाइजीरिया के पहले ब्रिटिश गवर्नर सर फ्रेडरिक लुगार्ड ने लागोस-कानो रेलवे के निकट होने के कारण वर्तमान स्थल को विकास के लिए चुना। यह 1917 में नाइजीरिया के पूर्व उत्तरी क्षेत्र की राजधानी बन गया,  और 1967 तक इस स्थिति को बरकरार रखा। यह शहर अभी भी विभिन्न राजनीतिक, सैन्य और सांस्कृतिक संगठनों के मुख्यालय के रूप में प्रभावशाली है, खासकर उत्तरी नाइजीरिया में।

## अर्थव्यवस्था
कडुना उत्तरी नाइजीरिया में एक प्रमुख औद्योगिक केंद्र है, जो कपड़ा, मशीनरी, स्टील, एल्यूमीनियम, पेट्रोलियम उत्पाद और बीयरिंग जैसे उत्पादों का विनिर्माण करता है।
यह शहर कपास, मूंगफली, शिया नट्स, खाल और चमड़े के लिए एक संग्रह केंद्र के रूप में कार्य करता है; इसके अलावा ज्वार, बाजरा, मक्का, कोला नट्स, बकरियों, मुर्गियों और मवेशियों का भी काफी स्थानीय व्यापार होता है।

## एयरपोर्ट
इस शहर को कडुना अंतर्राष्ट्रीय हवाई अड्डे द्वारा सेवा प्रदान की जाती है। हवाई अड्डे का परिचालन  बर्ष 1982 में शुरू हुआ। नाइजीरियाई वायु सेना शहर में उपस्थिति बनाए रखती है।

## सन्दर्भ

श्रेणी:कडुना
श्रेणी:राजधानियाँ
श्रेणी:नाइजीरिया